གཞག་པ་རྣམས་ཀྱི་སྐྱེ་བ་མེད་པ་དང་།ཀུན་ནས་ཉོན་མོངས་པ་མེད་པ་དང་།རྣམ་པར་བྱང་བ་མེད་པ་ལ་གཞི་མེད་དོ།།དེ་བཞིན་དུ་སྦྱར་ཏེ།འཕགས་པའི་ལམ་ཡན་ལག་བརྒྱདཔའི་བར་གྱི་སྐྱེ་བ་མེད་པ་དང་།ཀུན་ནས་ཉོན་མོངས་པ་མེད་པ་དང་།རྣམ་པར་བྱང་བ་མེད་པ་ལ་གཞི་མེད་དོ།།ཤ་ར་དྭ་ཏིའི་བུ་དཔེར་ན།དེ་བཞིན་གཤེགས་པའི་སྟོབས་བཅུའི་སྐྱེ་བ་མེད་པ་དང་།ཀུན་ནས་ཉོན་མོངས་པ་མེད་པ་དང་།རྣམ་པར་བྱང་བ་མེད་པ་ལ་གཞི་མེད་དོ།།དེ་བཞིན་དུ་སྦྱར་ཏེ།སངས་རྒྱས་ཀྱི་ཆོས་མ་འདྲེས་པ་བཅྭ་བརྒྱད་ཀྱི་བར་དག་གི་སྐྱེ་བ་མེད་པ་དང་།ཀུན་ནས་ཉོན་མོངས་པ་མེད་པ་དང་།རྣམ་པར་བྱང་བ་མེད་པ་ལ་གཞི་མེད་དོ།།ཤ་ར་དྭ་ཏིའི་བུ་དེ་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་པའི་བྱང་ཆུབ་སེམས་དཔའི་གཞིའི་དོན་མེད་པ་ཡིན་ནོ།།ཤ་ར་དྭ་ཏིའི་བུ་དཔེར་ན།དྲན་པ་ཉེ་བར་གཞག་པ་རྣམས་ཤིན་ཏུ་རྣམ་པར་དག་པ་ལ་གཞི་མེད་དོ།།དེ་བཞིན་དུ་སྦྱར་ཏེ།འཕགས་པའི་ལམ་ཡན་ལག་བརྒྱད་པའི་བར་ཤིན་ཏུ་རྣམ་པར་དག་པ་ལ་གཞི་མེད་དོ།།ཤ་ར་དྭ་ཏིའི་བུ་དེ་བཞིན་དུ་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་པའི་བྱང་ཆུབ་སེམས་དཔའི་གཞིའི་དོན་མེད་དོ།།།།ཤེས་རབ་ཀྱི་ཕ་རོལ་ཏུ་ཕྱིན་པ་ཁྲི་པ།བམ་པོ་དྲུག་པ།ཤ་ར་དྭ་ཏིའི་བུ་དཔེར་ན།དེ་བཞིན་གཤེགས་པའི་སྟོབས་བཅུ་ཤིན་ཏུ་རྣམ་པར་དག་པ་ལ་གཞི་མེད་དོ།།དེ་བཞིན་དུ་སྦྱར་ཏེ།སངས་རྒྱས་ཀྱི་ཆོས་མ་འདྲེས་པ་བཅྭ་བརྒྱད་ཤིན་ཏུ་རྣམ་པར་དག་པ་ལ་གཞི་མེད་དོ།།ཤ་ར་དྭ་ཏིའི་བུ་དེ་བཞིན་དུ་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་པའི་བྱང་ཆུབ་སེམས་དཔའི་གཞིའི་དོན་མེད་དོ།།ཤ་ར་དྭ་ཏིའི་བུ་དཔེར་ན།བདག་མེད་པ་ཉིད་ཀྱི་ཕྱིར་བདག་ཤིན་ཏུ་རྣམ་པར་དག་པ་ལ་གཞི་མེད་དོ།།དེ་བཞིན་དུ་སྦྱར་ཏེ།ཤེས་པ་པོ་དང་།མཐོང་བ་པོའི་བར་དུ་མེད་པའི་ཕྱིར་སེམས་ཅན་དང་།སྲོག་དང་།གསོ་བ་དང་།གང་ཟག་དང་།ཤེད་ལས་སྐྱེས་དང་།ཤེད་བུ་དང་།བྱེད་དུ་